**EELNÕU 2024/298**

 **KOMISJONID:**

|  |  |
| --- | --- |
| eelarve- ja arengukomisjon | JK |
| hariduskomisjon | X |
| kultuuri- ja spordikomisjon | X |
| majandus- ja keskkonnakomisjon | X |
| revisjonikomisjon | X |
| sotsiaalkomisjon | X |
| seeniorite nõukoda | X |
| noortevolikogu | X |

**VILJANDI LINNAVOLIKOGU**

MÄÄRUS

### 28. november 2024 nr

Viljandi linna 2024. aasta III lisaeelarve

Määrus kehtestatakse kohaliku omavalitsuse korralduse seaduse § 22 lõike 1 punktide 1, 5 ja 8 alusel ja kooskõlas kohaliku omavalitsuse üksuse finantsjuhtimise seaduse §-ga 5, §-dega 13-19, §-dega 22-23, § 38, Viljandi Linnavolikogu 25.01.2018 määrusega nr 9 kehtestatud Viljandi linna põhimääruse § 28 lõigetega 1-3 ja § 29 lõikega 2, Viljandi Linnavolikogu 31.03.2016 määruse nr 83 „Viljandi linna finantsjuhtimise kord“ §-dega 3-9 ja 14 ning Viljandi Linnavolikogu 25.01.2024 määrusega nr 46 „Viljandi linna 2024. aasta eelarve“.

§ 1. Kinnitada Viljandi linna 2024. aasta III lisaeelarve kogumahuga 41 506 323 eurot vastavalt lisale.

§ 2. Linnavalitsusele volituste andmine

(1) Lubada linnavalitsusel:

1) alaeelarvetega kinnitada hallatavate asutuste ja struktuuriüksuste tulude ja kulude detailsem jaotus tegevusalade, kontogruppide ja vastutajate lõikes;

2) hallatavatele asutustele alaeelarvetega kinnitatud põhitegevuse tulude kavandatust suuremas mahus täitmise korral ületada täiendavate tulude summa ulatuses vastava hallatava asutuse eelarves ettenähtud põhitegevuse kulusid;

3) teha sihtotstarbeliste toetustega seotud kulutusi peale lepingute sõlmimist olenemata sellest, kas kulutuste tegemiseks ettenähtud vahendid on eelarves kajastatud või mitte ja olenemata sellest, kas kulutuste tegemiseks ettenähtud vahendid on laekunud või mitte;

4) võtta 2024. aasta investeeringute ja põhivara soetuseks antava sihtfinantseerimise katteks laenu mahus kuni 1 819 369 eurot tähtajaga kuni 10 aastat ning volitada linnapead sõlmima vastavat lepingut;

5) vajadusel võtta 2024. aastal rahavoogude juhtimise eesmärgil kassalaenu kuni 1 000 000 eurot tingimusel, et laen makstakse eelarveaasta lõpuks tagasi ning volitada linnapead sõlmima vastavat lepingut;

6) vajadusel refinantseerida kulude optimeerimise või likviidsuse tagamise eesmärgil olemasolevaid võlakohustusi ning volitada linnapead sõlmima vastavaid lepinguid.

§ 3. Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)

Helmen Kütt

linnavolikogu esimees

# Koostaja: Tiina-Mae Kuusik

**Esitatud:** 08.11.2024

**Esitaja:** Viljandi Linnavalitsus **Ettekandja:** Johan-Kristjan Konovalov

**Lk arv:** 5

**Hääletamine:** koosseisu häälteenamus

Lisa

Viljandi Linnavolikogu 28.11.2024 määruse nr

Viljandi linna 2024. aasta III lisaeelarve

Linnavolikogu poolt kinnitatavas struktuuris eelarve koondtabel, eurodes

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2024 algne eelarve** | **2024 I lisa EA kokku** | **Reservfondi eraldised kuni 06.09.2024** | **2024 II lisaeelarve kokku** | **Reservfondi eraldised 06.09.2024 kuni 08.11.24** | **2024 III lisaeelarve muudatused kokku** | **2024 muudetud eelarve kokku** |
|  **PÕHITEGEVUSE TULUD KOKKU** | **36 564 423** | **37 035 787** | **0** | **37 327 723** | **0** | **185 071** | **37 512 794** |
| 30 | Maksutulud | 19 877 500 | 19 877 500 | 0 | 19 877 500 | 0 | 0 | 19 877 500 |
| 32 | Tulud kaupade ja teenuste müügist | 5 199 183 | 5 360 262 | 0 | 5 379 046 | 0 | 22 689 | 5 401 735 |
| 3500, 352 | Saadavad toetused tegevuskuludeks | 11 464 530 | 11 744 965 | 0 | 11 992 247 | 0 | 137 148 | 12 129 395 |
| 3825, 388 | Muud tegevustulud  | 23 210 | 53 060 | 0 | 78 930 | 0 | 25 234 | 104 164 |
|   |   |   |   |   |   |   |   |   |
|  **PÕHITEGEVUSE KULUD KOKKU** | **36 289 659** | **36 671 967** | **-76 659** | **36 050 732** | **-80 000** | **323 557** | **36 294 289** |
|   | **sh antavad toetused** | **3 803 091** | **3 760 804** | **1 000** | **3 749 064** | **0** | **13 594** | **3 762 658** |
|   | **sh muud tegevuskulud** | **32 486 568** | **32 911 163** | **-77 659** | **32 301 668** | **-80 000** | **309 963** | **32 531 631** |
| **01-02** | **Valitsemine** | **2 117 021** | **2 100 148** | **-138 635** | **2 002 949** | **-80 000** | **56 030** | **1 978 979** |
| 40,41,4500,452 | Antavad toetused tegevuskuludeks | 70 829 | 80 829 | 0 | 72 952 | 0 | 0 | 72 952 |
| 50,55,60 | Muud tegevuskulud | 2 046 192 | 2 019 319 | -138 635 | 1 929 997 | -80 000 | 56 030 | 1 906 027 |
| **03-06** | **Majandusvaldkond** | **3 891 626** | **3 836 252** | **0** | **3 471 631** | **0** | **86 359** | **3 557 990** |
| 40,41,4500,452 | Antavad toetused tegevuskuludeks | 21 560 | 21 560 | 0 | 31 560 | 0 | 0 | 31 560 |
| 50,55,60 | Muud tegevuskulud | 3 870 066 | 3 814 692 | 0 | 3 440 071 | 0 | 86 359 | 3 526 430 |
| **07-10** | **Kultuuri-, haridus- ja sotsiaalvaldkond** | **30 281 012** | **30 735 567** | **61 976** | **30 576 152** | **0** | **181 168** | **30 757 320** |
| 40,41,4500,452 | Antavad toetused tegevuskuludeks | 3 710 702 | 3 658 415 | 1 000 | 3 644 552 | 0 | 13 594 | 3 658 146 |
| 50,55,60 | Muud tegevuskulud | 26 570 310 | 27 077 152 | 60 976 | 26 931 600 | 0 | 167 574 | 27 099 174 |
|  | **PÕHITEGEVUSE TULEM** | **274 764** | **363 820** | **76 659** | **1 276 991** | **80 000** | **-138 486** | **1 218 505** |
|   |   |   |   |   |   |   |   |   |
| **INVESTEERIMISTEGEVUS KOKKU** | **-3 267 734** | **-3 265 734** | **-76 659** | **-3 498 274** | **-80 000** | **100 216** | **-3 478 058** |
| 381 | Põhivara müük | 260 585 | 260 585 | 0 | 260 585 | 0 | 71 838 | 332 423 |
| 15 | Põhivara soetus  | -4 870 877 | -3 992 735 | -76 659 | -4 232 295 | -80 000 | -12 909 | -4 325 204 |
| 3502 | Põhivara soetuseks saadav sihtfinantseerimine | 2 336 437 | 1 727 837 | 0 | 1 734 857 | 0 | 41 610 | 1 776 467 |
| 4502 | Põhivara soetuseks antav sihtfinantseerimine | -130 000 | -123 001 | 0 | -123 001 | 0 | 0 | -123 001 |
| 1501 | Osaluste soetamine | 0 | -286 541 | 0 | -286 541 | 0 | 0 | -286 541 |
| 655 | Finantstulud | 15 000 | 27 000 | 0 | 27 000 | 0 | 0 | 27 000 |
| 650 | Finantskulud | -878 879 | -878 879 | 0 | -878 879 | 0 | -323 | -879 202 |
|   | **EELARVE TULEM** | **-2 992 970** | **-2 901 914** | **0** | **-2 221 283** | **0** | **-38 270** | **-2 259 553** |
|   |   |   |   |   |   |   |   |   |
|   | **FINANTSEERIMISTEGEVUS** | **294 895** | **294 895** | **0** | **-385 736** | **0** | **38 270** | **-347 466** |
| 2585 | Kohustuste võtmine | 2 500 000 | 2 500 000 | 0 | 1 819 369 | 0 | 38 270 | 1 857 639 |
| 2586 | Kohustuste tasumine | -2 205 105 | -2 205 105 | 0 | -2 205 105 | 0 | 0 | -2 205 105 |
|   |   |   |   |   |   |   |   |   |
| **1001** | **Likviidsete varade muutus** | **-2 698 075** | **-2 607 019** | **0** | **-2 607 019** | **0** | **0** | **-2 607 019** |
|   | **Nõuete ja kohustuste saldo muutus** | **0** | **0** | **0** | **0** | **0** | **0** | **0** |
|   |   |   |   |   |   |   |   |   |
|   | **Eelarve tulude maht kokku**  | **41 676 445** | **41 551 209** | **0** | **41 169 534** | **0** | **336 789** | **41 506 323** |
|   | **Eelarve kulude maht kokku** | **41 676 445** | **41 551 209** | **0** | **41 169 534** | **0** | **336 789** | **41 506 323** |

Seletuskiri

**Viljandi linna 2024. aasta III lisaeelarve**

Viljandi linnavalitsus on koostanud 2024. aasta III lisaeelarve eelnõu, millega muudetakse sihtrahade ja valdkondlikku rahade jaotust. Samuti tõstetakse summasid eelarveridadel ringi ning korrigeeritakse põhitegevuse ja investeerimistegevuse kulude ja tulude summasid. Tulude ja kulude mahtude muudatused on võrdselt 336 789 eurot.

**Menetlemine:**

Lisaeelarve koostamisel on aluseks Viljandi Linnavolikogu 31.03.2016 määrusega nr 83 kinnitatud „Viljandi linna finantsjuhtimise korra“ §-d 3-9 ja 14. Eelarveaasta jooksul võib eelarvet muuta lisaeelarvega. Linnavalitsus koostab lisaeelarve eelnõu ja esitab selle volikogule.

Lisaeelarve eelnõu seletuskirjas kajastatakse:

1. põhjendused täiendavate kulude vajaduse ning nende tegemise paratamatuse kohta käesoleval eelarveaastal;

2. andmed kulude kohta, mille täiendamist taotletakse, samuti andmed lisatulude või säästu kohta, millega lisakulud kaetakse;

3. selgitused muudatuste kohta võrreldes põhieelarvega.

Lisaeelarve eelnõu volikogus menetlemise kord sätestatakse Viljandi Linnavolikogu töökorraga. Eelarve eelnõu muudatusettepanekule lisab selle algataja põhjendused ja arvestused kavandatavate muudatustega kaasnevate väljaminekute ja nende katteallikate kohta. Eelarve menetlemise käigus ei pea arvestama neid muudatusettepanekuid, mis suurendavad eelarve kulude kogusummat.

**Täpsemad selgitused muudatuste kohta:**

Eelarveosade ja eelarve eest vastutajate kaupa on muudatused esitatud eraldi Exceli failis (Viljandi\_linna\_2024.\_aasta\_III\_lisaeelarve\_tabelid.xlsx). Failis on töölehed:

|  |  |
| --- | --- |
| 1. Eelarve koondtabel | Kõik eelarveosad volikogule esitatavas struktuuris. |
| 2. Investeerimistegevus | Investeerimistegevuse tulude ja kulude muudatuste ülevaade. |
| 3. Muudatused kontode kaupa | Muutused kontode lõikes, võimalik filtreerida. |

**Olulisemad lisaeelarvega tehtavad muudatused:**

1. **Põhitegevuse tulud**
	1. Maksutuludes muudatusi ette ei nähta. Tulumaksu laekumine on olnud seni prognoosituga kooskõlas.
	2. Kaupade ja teenuste müük on suurenenud 22 689 euro võrra, kuna laekumine on suurem kui aasta alguses prognoositud.
	3. Saadud toetuste eelarve kasvab 137 148 eurot. Samas mahus on suurendatud ka sihtraha arvelt tehtavaid kulusid. Enamik muudatusi on seotud erinevate projektide sihtrahastamisega ja projektidega.
	4. Muudes tuludes on kasv 25 234 eurot, mille moodustavad tulud kultuuri ja spordialastest tegevustest.

Põhitegevuse tulude muudatused kokku on 185 071 eurot, sh sihtraha suurendati 137 148 euro ja mittesihtraha suurendati 47 923 euro võrra.

1. **Põhitegevuse kulud**
	1. Antavate toetuste muudatused kokku on 13 594 eurot.
	2. Muude tegevuskulude muudatused kokku 309 963 eurot;
		1. Tööjõukulusid suurendati 119 590 eurot.
		2. Majandamiskulusid vähendati kokku 429 398 eurot.
		3. Muid tegevuskulusid vähendati kokku 155 eurot.

Põhitegevuse kulude muudatused kokku on 323 557 eurot, sh sihtraha suurendati 137 148 euro ja mittesihtraha suurendati 186 409 euro võrra.

Põhitegevuse tulem on III lisaeelarve tulemusena 1 218 505 eurot.

1. **Investeerimistegevus**
	1. Investeeringute tuludes suurendati põhivara müüki 71 838 eurot.
	2. Vähendati investeeringu kulusid, mis ei klassifitseerunud investeeringuks.

Eelarve tulem on III lisaeelarve tulemusena -2 259 553 eurot.

1. **Finantseerimistegevus**
	1. Finantseerimistegevusi suurendatud 38 270 eurot, seoses Viljandi Spordikoolile uue sõiduvahendi soetamisega.
	2. Linna prognoositav laenukoormus 2024. aasta lõpus on ca 60%.
2. **Likviidsete vahendite ja nõuete ning kohustiste saldo muutus**
	1. Likviidsete varade jääki III lisaeelarvega ei muudetud.
	2. Nõuete ja kohustiste saldo III lisaeelarvega ei muutu.
3. **Eelarvemaht**
	1. Algses eelarves oli tulude ja kulude maht 41 676 445 eurot. Esimese lisaeelarvega vähendati 125 236 euro võrra, maht jäi peale I lisaeelarvet 41 551 209 eurot. Teise lisaeelarvega vähendatakse eelarve mahtu -381 675 eurot. Kolmanda lisaeelarvega suurendati eelarve mahtu 336 789 eurot, uus eelarve maht on 41 506 323 eurot.

Seletuskirjale on lisatud koondtabelid ning täpsemad selgitused Exceli failina.

(allkirjastatud digitaalselt)

Tiina-Mae Kuusik

rahandusameti juhataja